สวัสดีค่ะ พอดีมีเรื่องที่จะมาปรึกษาค่ะ หนูเป็นคนที่ประจำเดือนมาไม่ปกติอยู่แล้ว ประจำเดือนมาครั้งล่าสุดคือ วันที่16 มกราคม แล้วมีอะไรกะแฟนวันที่10มีนาคมแล้วเเฟนเสร็จในเมื่อเสร็จก็กินยาคุมฉุกเฉินทันที พอมาถึงวันที่14 มีนาคม ก็รับประทานยาคุมกำเนิดแบบ28เม็ด อยากถามว่ามีโอกาสท้องไหมคะ แล้วสามารถตรวจครรภ์ได้ตอนไหน
สวัสดีค่ะ Prissana Sopaหากหลังการมีเพศสัมพันธ์ ได้มีการกินยาคุมฉุกเฉินภายใน 72 ชั่วโมง และกินครบถูกต้องตามข้างฉลากกำหนด โอกาสตั้งครรภ์มีน้อย ยาจะมีประสิทธิภาพประมาณ 80-90% นะคะโดยการกินยาคุมกำเนิดแบบแผงหลังจากนั้น จะไม่ช่วยป้องกันการตั้งครรภ์ ในกรณีนี้แนะนำว่าก่อนจะเริ่มยาคุมแบบแผง ควรซื้อชุดตรวยครรภ์ทางปัสสาวะมายืนยันก่อนว่าไม่ตั้งครรภ์จริงๆ ซึ่งให้ผลบวกได้ที่ 10-14 วันหลังมีเพศสัมพันธ์ ถ้าไม่ตั้งครรภ์ ค่อยเริ่มกินยาคุมแบบแผง และถ้าไม่ได้เริ่มตอนมีประจำเดือน ควรกินให้ครบ 7 วันก่อนค่ะนอกจากนี้ควรไปพบสูตินรีแพทย์เพื่อตรวจเรื่องประจำเดือนที่มาไม่สม่ำเสมอต่อไป อาจจะมีสาเหตุที่ควรรักษาเช่นพังผืดมดลูก ถุงน้ำหลายใบในรังไข่ เป็นต้น